Najprej se izbere primerno vrsto jabolk, ki mora imeti zadostno količino sladkorja, vode in kisline. Nato plodove dobro operemo in po potrebi obrežemo neuporabne dele sadu. Jabolka nato premaknemo v električni mlin, kjer se jih na drobno zmelje. Gosto zmes prestavimo v stiskalnico in jih tlačimo tako dolgo, da iz njih iztisnemo ves sok in ostane samo lupina. Sok se pretoči v večjo posodo in pasterizira, saj se na ta način iz tekočine izloči mikroorganizme in ostale snovi, ki bi lahko vplivale na samo kakovost končnega soka. Nato sledi stekleničenje in etiketiranje.